Document ID: 32007D0737

ΑΠΌΦΑΣΗ EUPOL COPPS/1/2007 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
της 30ής Οκτωβρίου 2007
σχετικά με την παράταση της θητείας του αρχηγού αποστολής/αστυνομικού επιτρόπου της αστυνομικής αποστολής της Ευρωπαϊκής Ένωσης για τα Παλαιστινιακά Εδάφη (EUPOL COPPS)
(2007/737/ΚΕΠΠΑ)
H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
Έχοντας υπόψη:
τη συνθήκη για την Ευρωπαϊκή Ένωση, και ιδίως το άρθρο 25 τρίτο εδάφιο,
την κοινή δράση 2005/797/ΚΕΠΠΑ του Συμβουλίου, της 14ης Νοεμβρίου 2005, για την αστυνομική αποστολή της Ευρωπαϊκής Ένωσης για τα Παλαιστινιακά Εδάφη (1), και ιδίως το άρθρο 11 παράγραφος 2,
Εκτιμώντας τα ακόλουθα:
(1)
Το άρθρο 11 παράγραφος 2 της κοινής δράσης 2005/797/ΚΕΠΠΑ ορίζει ότι το Συμβούλιο εξουσιοδοτεί την Επιτροπή Πολιτικής και Ασφάλειας (ΕΠΑ) να λαμβάνει τις σχετικές αποφάσεις, σύμφωνα με το άρθρο 25 της συνθήκης, συμπεριλαμβανομένης της απόφασης περί τροποποιήσεως της δομής διοίκησης, κατόπιν προτάσεως του Γενικού Γραμματέα/Ύπατου Εκπροσώπου.
(2)
Στις 21 Νοεμβρίου 2006, κατόπιν προτάσεως του Γενικού Γραμματέα/Ύπατου Εκπροσώπου, η ΕΠΑ, με την απόφαση 2006/853/ΚΕΠΠΑ (2), διόρισε τον κ. Colin SMITH ως αρχηγό αποστολής/αστυνομικό επίτροπο της EUPOL COPPS έως τις 31 Δεκεμβρίου 2007.
(3)
Στις 18 Οκτωβρίου 2007, ο Γενικός Γραμματέας/Ύπατος Εκπρόσωπος πρότεινε στην ΕΠΑ να παρατείνει τη θητεία του κ. Colin SMITH για έναν ακόμη χρόνο, ήτοι έως τις 31 Δεκεμβρίου 2008,
ΑΠΟΦΑΣΙΖΕΙ:
Άρθρο 1
Η θητεία του κ. Colin SMITH ως αρχηγού αποστολής/αστυνομικού επιτρόπου της αστυνομικής αποστολής της Ευρωπαϊκής Ένωσης για τα Παλαιστινιακά Εδάφη (EUPOL COPPS) παρατείνεται έως τις 31 Δεκεμβρίου 2008.
Άρθρο 2
Η παρούσα απόφαση παράγει αποτελέσματα από την ημέρα της έκδοσής της.
Εφαρμόζεται έως τις 31 Δεκεμβρίου 2008.
Βρυξέλλες, 30 Οκτωβρίου 2007.

Labels: 18
15
5